‘যমুনার নদীগর্ভে পলি’, সুপ্রিম ভর্ৎসনায় যোগী সরকার

নয়াদিল্লি: যমুনার (Yamuna) নদীগর্ভ থেকে পলি (Silt in Yamuna River) তোলার নির্দেশ পালিত হয়নি। এমন অভিযোগে উত্তরপ্রদেশের (Up) জলনিগম (Uttarpradesh Jal Nigam) কর্তার ব্যাখ্যা তলব সুপ্রিম কোর্টের (Supreme Court)।

সাম্প্রতিক দিল্লি বিধানসভা নির্বাচনে (Delhi Assemble Election 2025) যে যমুনার জলদূষণ ছিল তীব্র বিতর্কের কেন্দ্রে, সেই নদী বিতর্কে এবার বিপাকে উত্তরপ্রদেশ সরকার।

আরও পড়ুয়া: বাংলার কুম্ভে চলছে পুণ্যস্নান, মেলার নাম ‘অনু-কুম্ভ’, জানেন কোথায়?

তাজ ট্রাপিজিয়াম এলাকায় পরিবেশ সংক্রান্ত মামলার জেরে ২০২৪ সালের নভেম্বরে এই নদীর পলি তোলার জন্য অন্তর্বর্তী নির্দেশ আদালতের। সেই নির্দেশ পালিত না হওয়ার অভিযোগে উত্তরপ্রদেশ জলনিগমের ম্যানেজিং ডিরেক্টরের ব্যাখ্যা তলব। তাঁকে হাজিরার নির্দেশ বিচারপতি অভয় এস ওকা ও বিচারপতি উজ্জ্বল ভূঁইয়ার।

আইআইটি রুরকির রিপোর্ট অনুসরণে যমুনার নদীগর্ভ থেকে পলি তোলার পাশাপাশি নদীর দুই তীরে জমে থাকা আবর্জনা ও নোংরা মিশ্রিত কাদা সাফাইয়ের নির্দেশ কত বছরের নভেম্বরে। সেই নির্দেশ পালন করে পরবর্তী শুনানির এক সপ্তাহ আগে রিপোর্ট দাখিল করার নির্দেশ।

উল্লেখ্য, দিল্লি বিধানসভা নির্বাচনে যমুনা জল দূষণ নিয়ে কাদা ছোড়াছুড়ি কম হয়নি। আপ ‘যমুনা জলে বিষ’ মেশানো হচ্ছে বলে হরিয়ানা সরকার ও মোদি সরকারের বিরুদ্ধে তোপ দাগেন কেজরিওয়াল। আর এই যমুনার জল হাতিয়ার করেই ভোট প্রচারে আসরে নামেন স্বয়ং প্রধানমন্ত্রী নরেন্দ্র মোদি। কেজরিওয়ালকে দুর্নীতিবাজ আখ্যা দিয়ে চালর্স শোভরাজের সঙ্গে তুলনা করেন। অন্যদিকে কংগ্রেস সাংসদ রাহুল গান্ধী, সরাসরি কেজরিওয়ালের বিরুদ্ধে তোপ দেগে বলেন, যমুনার জল পরিষ্কারের প্রতিশ্রুতি দিয়ে ক্ষমতায় এসে পাঁচ বছরের মধ্যে সেই প্রতিশ্রুতি পূরণ হল না কেন? এবার যমুনায় পলি নিয়ে সুপ্রিম তলবে সেই অভিযোগ আর পাল্টা অভিযোগ গতি পাবে বলেই মনে করছে রাজনৈতিক মহল।